নেপিদ: ইয়াঙ্গনের কাছে মারতাবান উপসাগরে নিয়ন্ত্রণহীন অবস্থায় ভাসতে থাকা জাহাজটির রহস্যভেদ করার কথা জানিয়েছে মায়ানমারের নৌবাহিনী। বাহিনীর তরফে জানানো হয়েছে, ভাঙার জন্য বাংলাদেশের একটি শিপ ব্রেকিং ইয়ার্ডে নেওয়ার সময় টাগবোট থেকে বিচ্ছিন্ন গিয়েছিল জাহাজটি। বিবিসির এক প্রতিবেদনে বলা হয়, গত সপ্তাহে মায়ানমারের জেলেরা উপকূল থেকে ১১ কিলোমিটার দূরে জাহাজটি ভাসতে দেখে পুলিশে খবর দেয়। খবর পেয়ে নৌ বাহিনী ও সরকারি আধিকারিকরা গত বৃহস্পতিবার ‘স্যাম রাতুলাঙ্গি পিবি ১৬০০’ নামের ওই জাহাজে গিয়ে অনুসন্ধান চালান।